stanford-oval/wikipedia huggingface dataset:
ויונייה
היסטוריה

מקורו של עינב הוויונייה אינו ידוע. יש להניח שזהו עינב עתיק, שמקורו אולי בדלמטיה (היום קרואטיה) ולאחר מכן הובא לרון על ידי הרומאים. אגדה אחת מספרת שהקיסר הרומי פרובוס הביא את הגפן לאזור בשנת 281 לספירה. לפי אגדה אחרת העינב, ביחד עם השיראז, הפליג כמטען של ספינת משא על נהר הרון, בדרך לאזור בוז'ולה, כאשר הוא נתפס ליד האתר של קונדרייה של ימינו, על ידי קבוצה מקומית של פורעי חוק הידועה בשם culs de piaux.
גם מקור השם ויונייה מעורפל. השם הנפוץ ביותר הוא העיר הצרפתית ויין, שהייתה מאחז רומי מרכזי. אגדה אחרת מספרת שהיא שואבת את שמה מההגייה הרומית של via Gehennae, כלומר "דרך גיא בן הינום" או דרך הגיהנום. ככל הנראה מדובר ברמיזה לקושי בגידול הענב.
ויונייה היה פעם נפוץ למדי. בשנת 1965, העינב כמעט נכחד, ומקור דיווח רק על שמונה דונמים בצפון הרון שהפיקו רק 1,900 ליטר יין באותה תקופה. הפופולריות והמחיר של היין עלו, ומספר הנטיעות גדל. בעמק הרון יש כעת יותר מ-7400 דונם נטיעות ויוניה.
בשנת 2004, פרופיל DNA שנערך באוניברסיטת קליפורניה בדייוויס הראה שהעינב קשור קשר הדוק לעינב פיימונטה פראיזה, והוא דודן גנטי של הנביולו.
גידול הגפנים

ויונייה יכול להיות עינב קשה לגידול מכיוון שהוא נוטה לטחב אבקתי (Powdery mildew) שהוא מחלת פטריות. יש לו תפוקות נמוכות ובלתי צפויות ויש לקטוף אותו רק כשהוא בשל לחלוטין. אם נקטף מוקדם מדי, העינב אינו מצליח לפתח את מלוא ניחוחותיו וטעמיו. בקטיף מאוחר מדי, מייצר העינב יין שמנוני וחסר ניחוחות. ייננים בקונדרייה בוצרים לעיתים קרובות את הענבים עם רמת סוכר שתפיק יין עם אלכוהול בטווח של 13%. כאשר הענבים בשלים הם בעלי צבע צהוב עמוק ומייצרים יין בעל בישום חזק ועתיר אתנול. העינב מעדיף סביבות חמות יותר ועונת גידול ארוכה, אך יכול לגדול גם באזורים קרירים יותר.
ייצור אזורי

ויונייה נטוע הרבה יותר ברחבי העולם מאז תחילת שנות ה-90. הן בקליפורניה והן באוסטרליה יש כעת כמויות משמעותיות של קרקע המוקדשת לוויונייה. יש גם עליות נטיעות בולטות באזורים של אקלים מתון כמו אזור Monticello AVA של וירג'יניה.
דעיכתו של ויונייה בצרפת משיאה ההיסטורי קשורה רבות להגעתה הרת האסון של כנימת הפילוקסרה מאמריקה הצפונית לאירופה באמצע ובסוף המאה ה-19, ואחריה נטישת הכרמים עקב הכאוס של מלחמת העולם הראשונה. עד 1965 נותרו בצרפת רק כ-300 דונם של גפני ויונייה, והזן כמעט נכחד. אפילו באמצע שנות ה-80 של המאה ה-20, ויונייה בצרפת היה בסכנה. במקביל לצמיחתו של ויונייה בשאר העולם, הנטיעות בצרפת גדלו באופן דרמטי מאז. העינב זכה להצלחה מסוימת בדרום אפריקה, ניו זילנד, יוון ויפן.
היין

יינות ויונייה ידועים בניחוחות הפרחים שלהם ובטרפנים, שנמצאים גם ביינות מוסקט וריזלינג. ישנם גם ניחוחות רבים אחרים של פרחים ופירות עוצמתיים שניתן להבחין ביינות הללו בהתאם למקום גידולם, תנאי מזג האוויר וגילם של הגפנים. על אף שחלק מהיינות הללו, במיוחד אלה מגפנים ותיקות ומיינות המבציר המאוחר, מתאימים ליישון, רובם מיועדים לצריכה צעירה. ויוניה בני יותר משלוש נוטים לאבד רבים מהניחוחות הפרחוניים שלהם שהופכים את היין הזה לייחודי. יישון יינות אלו יניב לרוב יין שתייה פריך מאוד שהוא שטוח כמעט לחלוטין בהרחה דרך האף. הצבע והארומה של היין מרמזים על יין מתוק, אך יינות ויונייה יבשים בעיקרם, אם כי מייצרים גם יינות קינוח מתוקים מבציר מאוחר.
זהו עינב בעל חומציות נמוכה. הוא משמש לפעמים לריכוך יינות שנעשו בעיקר מעינב שיראז אדום. בנוסף לאיכויות הריכוך שלו, העינב מוסיף גם חומר מייצב צבע ובישום משופר ליין האדום.
זיווג למאכלים

האופי הארומטי והפרותי של העינב מאפשר לויונייה להתאים היטב למאכלים מתובלים כמו המטבח התאילנדי.
לקריאה נוספת

רון הרבסט ושרון טיילר הרבסט; בן לוויה של חובבי יין ; Barron's;מסת"ב 0-8120-1479-0 (כריכה רכה, 1995)
הערות שוליים

↑  J. Robinson "The Oxford Companion to Wine" Third Edition pg 754 Oxford University Press 2006 מסת"ב 0-19-860990-6
1 2  Wine & Spirits Education Trust "Wine and Spirits: Understanding Wine Quality" pgs 6-9, Second Revised Edition (2012), London, מסת"ב 9781905819157
1 2 3  Enjoying Viognier.com
1 2  O. Clarke Encyclopedia of Grapes pg 277 Harcourt Books 2001 מסת"ב 0-15-100714-4
↑  O. Clarke Encyclopedia of Grapes pg 278 Harcourt Books 2001 מסת"ב 0-15-100714-4
↑  "Viognier". Domaine Gerovassiliou. נבדק ב-17 באוקטובר 2011. {{cite web}}:  (עזרה)
↑  O. Clarke Encyclopedia of Grapes pg 281 Harcourt Books 2001 מסת"ב 0-15-100714-4
↑  K. MacNeil The Wine Bible pg 87 Workman Publishing 2001 מסת"ב 1-56305-434-5
עלה ויונייה גדל בכרם הערבה האדומה במדינת וושינגטון.
ויוניה יין נתזים ממדינת וושינגטון
יין ויוניה מקליפורניה
חור שחור על-מסיבי

חור שחור על-מסיבי שמסתו שקולה כ־6–7.4 מיליארד מסות השמש (מכונה פאווהי (אנ'), מהוואית), במרכז הגלקסיה האליפטית הענקית M87 מצביר הבתולה שבקבוצת בתולה.
החור השחור, המקיים סינגולריות כבידתית, יוצר "צל" (העיגול השחור) התחום באופק אירועים וגודלו נקבע על־פי רדיוס שוורצשילד, בו מתקיימת כבידה כה חזקה עד שאפילו אור אינו יכול לברוח. במקרה זה, גודל הצל הוא פי 2.6 (בקרוב) מגודל מסת החור עצמה.
סביב העיגול דיסקת ספיחה, שצורתה  (כעין סהר) היא תוצאה של סיבוב החור השחור, של עידוש כבידתי (תופעה הנובעת מתורת היחסות הכללית) שנגרם לפוטונים ושל כיוון התצפית. קוטרה הממוצע הוא כ־350 יחידות אסטרונומיות (כ־50 מיליארד ק"מ, כ־48.5 שעות אור) – יותר מפי עשרה ממסלול נפטון סביב השמש.
זוהי "תמונת" החור השחור הראשונה בתולדות האנושות: צולמה באמצעות גלי מיקרו בתדר של כ־2 טרה־הרץ (1.3 מ"מ) על ידי רשת הרדיו-טלסקופים "אופק האירועים" (EHT (אנ')) ב־2017, עובדה ופורסמה ב־10 באפריל 2019.
המחשת חור שחור על־מסיבי:
מדידות קרינה אלקטרומגנטית (בציור – כחול) גרמו למהפך בחיפוש החורים, בעקבותיו סבורים שאלו נמצאים במרכז רוב הגלקסיות, בהן שביל החלב.
מסביב (באפור) – דיסקת הספיחה.
מאת המעבדה להנעה סילונית, המכון הטכנולוגי של קליפורניה, נאס"א.
חור שחור על-מסיבי מוגדר כחור שחור בעל מסה שנעה בין 100 אלף ל-10 מיליארד מסות שמש.
ההנחה המקובלת הוא שגרעין גלקטי פעיל הוא חור שחור שכזה, הקיים במרכזן של רוב הגלקסיות ביקום, בכללן גלקסיית שביל החלב, שבמרכזה קשת A* שמסתו מוערכת בכ-4 מיליון מסות שמש. החור השחור המאסיבי ביותר שהתגלה עד כה הוא טון 618 (אנ') שמסתו מוערכת בכ-66 מיליארד מסות שמש.
תכונות ומאפיינים

חורים שחורים על-מסיבים מתאפיינים בצפיפות ממוצעת נמוכה, מאחר שהצפיפות הממוצעת פרופורציונלית הופכית לרדיוס שוורצשילד בשלישית, ואילו המסה מתכונתית לרדיוס.
כל גוף הנופל לחור שחור מרגיש מתיחה, מאחר שחלקו הקרוב לחור השחור נמשך בכוח רב יותר לחור השחור, מאשר חלקו הרחוק מהחור השחור. בשלב מסוים הפרש הכוחות הוא כה גדול, עד שהגוף אינו יכול לעמוד בכוחות והוא מתפרק. תהליך זה נקרא ספגטיפיקציה. הפרש הכוחות באזור אופק האירועים של חור שחור על-מסיבי קטן יחסית, מאחר שהסינגולריות רחוקה מאוד מאופק האירועים. לכן גופים החוצים את אופק האירועים של חור שחור על-מסיבי כמעט ולא יחוו בעת המעבר דרך אופק האירועים תהליך ספגטיפיקציה.
היווצרות

ישנן מספר השערות הנוגעות לתהליך היווצרותם של חורים שחורים על-מסיביים:
החור השחור העל-מסיבי החל את חייו כחור שחור רגיל, וגדל אט-אט על ידי ספיחה של חומר.
ענן גז ענקי התכווץ לכוכב ענק בהשפעת כח המשיכה. כתוצאה מתהליכים בליבת הכוכב הוא לא נשאר יציב, וקרס לחור שחור, מבלי לעבור תהליך של סופרנובה.
ליבה של כוכב ענק קרסה לחור שחור כתוצאה מהמהירות היחסותית של הליבה, בשל החום הרב שהיא הפיקה.
חור שחור על-מסיבי נוצר לפני מיליארדי שנים, בסמוך מאוד למפץ הגדול.
היווצרות > בעיות

הבעיה המרכזית ביצירה של חור שחור על-מסיבי היא בהשגת חומר בכמות מספקת בסביבה הקרובה לאופק האירועים של החור השחור. החומר הזה צריך לאבד את התנע הזוויתי שלו על מנת שתהליך זה יקרה. איבוד התנע הזוויתי, לפיכך, הוא גורם מפתח בגידול של חורים שחורים, ומוביל ליצירה של דיסקות ספיחה, דרכן נספח החומר אל החור השחור.
בעיה נוספת היא התפלגותם של החורים השחורים: כיום מוכרים חורים שחורים בעלי מסות שמש ספורות, וחורים שחורים על-מסיביים בעלי מיליוני ואף מיליארדי מסות שמש. כמעט ולא נמצאו חורים שחורים בעלי מסה שבין שני התחומים שהוזכרו.
חורים שחורים במרכזי גלקסיות

מדידות של אפקט דופלר שנערכו על מקורות של קרינה אלקטרומגנטית הסמוכים למרכזי גלקסיות, הראו תנועה מהירה מאוד. תנועה מהירה כזו יכולה להיות מוסברת רק בריכוז אדיר של מסה במרכז הגלקסיה. כיום, ידוע רק על חור שחור, או חור שחור בהתהוות, כגופים המסוגלים להכיל מסה רבה, בנפח קטן יחסית. החור השחור העל-מסיבי קשת A* שבקבוצת קשת נחשב לחור השחור של גלקסיית שביל החלב, ומסתו מוערכת ב-4 מיליון מסות שמש. מאמינים כי יש קשר בין מסתו של החור השחור במרכז גלקסיה לצורתה של הגלקסיה. חורים שחורים במרכזי גלקסיות נחשבים למנועים של קוואזרים.
ראו גם

מונחים בחקר החלל
רדיוס שוורצשילד
תורת המיתרים
חור לבן
כוכב נייטרונים
חורים שחורים על מסיביים ידועים
M87*
קשת A*
חולם כמו יוסף

חולם כמו יוסף הוא סינגל של הזמר-יוצר הישראלי חנן בן ארי, אשר יצא לאור ב-10 במאי 2021. השיר נכתב על ידי בן ארי, יחד עם אחיו נריה, והופק על ידי תומר בירן.
רקע וכתיבה

לדברי בן ארי, השיר "מוקדש לכל החולמים וגם לאלה שלא מעזים לחלום". בכיכר השבת נכתב כי השיר "מוקדש לגיבורי התנ"ך ולהשראה שבן ארי שואב מהם בחיי היומיום שלו". בתחילת השיר, מופיעה דגימה מתוך נעימת התוכנית פסוקו של יום, בהלחנתו של צבי בן-פורת.
וידאו קליפ

הווידאו קליפ של השיר יצא בסמוך לצאתו של הסינגל, ואותו צילם בן ארי בשוט אחד באמצעות אייפון, תוך סלפי של בן ארי מסתובב בתל אביב. הקליפ בוים על ידי איתן כהן ואלון זייפרט.
הצלחה

במצעד השבועי של מדיה פורסט, הגיע השיר לראשונה למקום השני, עם 141 השמעות סך הכל בתחנות הרדיו בישראל. שבועיים לאחר מכן, הגיע בשיאו למקום הראשון, עם 236 השמעות.
גרסות נוספות

גרסת מופע של השיר נכללה באלבומו של בן ארי Live 2022. באוגוסט 2023 יצאה גרסה של השיר בביצוע להקת הרבנות הצבאית. בן ארי ביצע את השיר במצעד הפזמונים העברי השנתי של גלגלצ בגרסה איטית.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | 1 |  |
הערות שוליים

↑  ספי קרופסקי, שנת המועבט: מצעד 40 שירי הפופ הכי טובים שיצאו בתשפ"א, באתר טיים אאוט, ‏5 בספטמבר 2021
↑  מערכת mako מוזיקה, ‏חזר לבמות וללהיטים: חנן בן ארי משחרר את "חולם כמו יוסף", באתר ‏מאקו‏, 10 במאי 2021
↑  נתנאל לייפר, ‏במה בועט הפעם בן ארי? / ביקורת סינגלים, באתר כיכר השבת, 18 במאי 2021
↑  להיט על התנ"ך? חנן בן ארי חולם כמו יוסף, באתר ערוץ 20
↑  קרדיטים לבימוי וצילום באייפון על פי הקרדיטים בסוף הסרטון.
↑  המצעד השבועי, שבוע 20, 2021, באתר מדיה פורסט ישראל
↑  המצעד השבועי, שבוע 22, 2021, באתר מדיה פורסט ישראל
↑   חולם כמו יוסף - להקת הרבנות הצבאית, בביצוע להקת הרבנות הצבאית, וידאו קליפ  באתר יוטיוב (אורך: 4:01), 16 באוגוסט 2023
↑   חנן בן ארי - חולם כמו יוסף (מתוך המצעד הישראלי השנתי תשפ"א), סרטון בערוץ "גלגלצ, הערוץ הרשמי", באתר יוטיוב (אורך: 03:35)
| חנן בן ארי |
| --- | --- | --- |
| דיסקוגרפיה • שירים | דיסקוגרפיה • שירים |  |
| אלבומי אולפן | איזון • לא לבד • יש כאן יותר מזה |  |
| אלבומי הופעה | Live 2022 |  |
| סינגלים | "ממך עד אליי" • "איזון" • "אמא אם הייתי" • "אדון הסליחות" • "החיים שלנו תותים" • "למה לנו לרדוף" • "לא לבד" • "תודה שאת" • "על משכבי" • "ויקיפדיה" • "מה אתה רוצה ממני" • "בשורות טובות" • "אלוף העולם" • "דור" • "שמש" • "אם תרצי" • "געגועים לבני אדם" • "שבורי לב" • "אמן על הילדים" • "חולם כמו יוסף" • "מקום" • "בסוף זה הלחן" • "חנניה" • "אלא בי" • "עטלף עיוור" • "מולדת" |  |
| שירים נוספים | "לילה טוב שון" • "חוץ מכדורגל" |  |
| ערכים קשורים | הרצל בן ארי • NMC • יוניסל |  |
| --- | --- |
בקרת זהויות :  MusicBrainz work: 41a22cb3-2962-4c00-a307-f7a4df6cd2b6
זמן פוניבז'

| --- | --- |

 בימוי:  יהונתן אינדורסקי
 הופק בידי:  עינת פינסקי גולדשמידט, טליה קלינהנדלר
 תסריט:  יהונתן אינדורסקי
 עריכה:  טלי הלטר-שנקר
 מוזיקה:  אופיר לייבוביץ'
 צילום:  פיליפ בלאיש
 מדינה:  ישראל 
 הקרנת בכורה:  3 באוקטובר 2012
 משך הקרנה:  53 דקות
 שפת הסרט:  עברית
 סוגה:  סרט תיעודי 
 דף הסרט ב־IMDb
 
זמן פוניבז' הוא סרט תיעודי ישראלי משנת 2012, שנכתב ובוים על ידי יהונתן אינדורסקי.
הסרט עוקב במשך כשנתיים אחר חייהם של כמה מתלמידי ורבני ישיבת פוניבז', הנחשבת לאחת הישיבות החשובות בעולם החרדי ולומדים בה כ-1,200 תלמידים. הוא מתעד את ההתמודדות היומיומית של הנערים, שעוזבים את ביתם בגיל 16 ועוברים לחיות בפנימייה של הישיבה, בשאיפה להיות גדולי הדור הבאים.
הפקה

צילומי הסרט שהחלו בשנת 2010, התאפשרו לאחר שנשיא הישיבה, הרב אליעזר כהנמן, הביע את הסכמתו לפתוח את הישיבה למצלמות לאחר התלבטות ארוכה. הסרט אינו מתעד את מאבקי הירושה הפוליטיים שפרצו בישיבה לפני מותו של נשיאה הקודם הרב אברהם כהנמן. הוא מתמקד בתהליכים הפנימיים שעוברים התלמידים החדשים ומתאר את התמודדותם עם השינוי בחייהם. הסרט מצולם ברובו בתוך בניין הישיבה, פרט לשוט אחד של הלווייתו של ראש ישיבת פוניבז' לצעירים הרב מיכל יהודה ליפקוביץ.
יוצר הסרט יהונתן אינדורסקי (1984), בוגר ישיבת פוניבז' בעצמו, החליט לביים את הסרט במהלך לימודיו בבית הספר לקולנוע ע"ש סם שפיגל:
כשהגעתי לסם שפיגל והבנתי מה זה קולנוע ואיזה רגעים אתה יכול ללכוד באמצעותו, היה לי כאב לב גדול. אמרתי לעצמי 'כמה חבל שלא הייתה לי מצלמה אז, שלא יכולתי לצלם את החדר שלי, את ההתמודדויות היומיומיות בישיבה'. מאז חלמתי לחזור לישיבה ולעשות את הסרט הזה. אחרי הלימודים התחלתי לגשש, ולהפתעתי גיליתי איזו נכונות בסיסית. בסך הכול כשעזבתי את הישיבה לא עשיתי את זה בטריקת דלת, שמרתי על קשר טוב.
הסרט הוצג בהקרנת בכורה ב-3 באוקטובר 2012 בפסטיבל הסרטים הבינלאומי חיפה, והוקרן גם בפסטיבל דוקאביב גליל ובפסטיבלים נוספים בעולם, ביניהם פסטיבל דוק לייפציג בגרמניה, והפסטיבל לקולנוע אסייתי בהאנגז'ו שבסין ופסטיבל הקולנוע הבינלאומי Jewish MOTFS בוורשה, שם זכה במקום הראשון. החל ממרץ 2013 מוקרן הסרט בסינמטק ירושלים וסינמטק תל אביב. ב-21 באוגוסט 2013 שודר בהקרנת בכורה בטלוויזיה בערוץ יס דוקו, וזכה לאהדת המבקרים.
מועמד לפרס הסרט התיעודי הטוב ביותר בטקס פרסי אופיר 2013, וזוכה פרס סרט הביכורים הטוב ביותר של פורום היוצרים הדוקומנטריים לאותה שנה.
הסרט הופק בתמיכה כלכלית של רשת, הקרן החדשה לקולנוע וטלוויזיה וקרן אבי חי.
הערות שוליים

↑  נירית אנדרמן, “גן עדן” ו"סופרוומן" בין המועמדים לפרס הסרט התיעודי, באתר הארץ, 20 באוגוסט 2013
ונילה נינג'ה

| --- | --- |

ונילה נינג'ה, 2007
 מקום הקמה:  טאלין 
 מוקד פעילות:  אסטוניה אסטוניה
 תקופת הפעילות:  2002–2008, 2020
 סוגה:  פופ-רוק   רוקנרול
 שפה מועדפת:  אסטונית   אנגלית
 חברת תקליטים:  Bros Music, TopTen
 www.vanilla-ninja.de
 פרופיל ב-IMDb
 חברים
 טרינו קיווילאן   לנה קורמה   קתרין סיסקה   פירט ירוויס
 חברים לשעבר
 מאריה קירי
 
ונילה נינג'ה (באסטונית: Vanilla Ninja) היא להקת רוק אסטונית, המורכבת מנשים בלבד, ושזכתה להצלחה בשנות האלפיים במדינתה ובמדינות דוברות הגרמנית באירופה.
הלהקה הוקמה בשנת 2002 ולאחר כשנה הוציאה בכורה כשם הלהקה - "Vanilla Ninja", שכלל שירים הן באנגלית והן באסטונית. לאחר כשנה, ב-2004, הוציאה הלהקה לאור שירים שזכו להצלחה במרכז אירופה - "Tough Enough", "When The Indians Cry", "Blue Tattoo" ו-"I Know". הלהקה התחרתה בקדמי האירוויזיון האסטוניים פעמיים, ב-2003 וב-2007, וכשלה לייצג את אסטוניה פעמיים. עם זאת, הלהקה ייצגה את שווייץ באירוויזיון 2005 שהתקיים בקייב, אוקראינה, עם השיר "Cool Vibes". בתחרות זו הגיעה הלהקה למקום השמיני בעוד אסטוניה כשלה להעפיל לגמר, כשהשיר מגיע למקום השלישי במצעד הסינגלים האסטוני, גבוה יותר מהשיר של אסטוניה עצמה. הלהקה החזיקה במותג גלידות עצמאי ששווק באסטוניה.
הלהקה הוציאה עוד שלושה אלבומים והשתתפה בפסטיבל ויניה דל מאר בשנת 2008 לפני שהתפרקה. בשנת 2020 חזרה הלהקה לפעול ובשנת 2021 הוציאה את אלבומה "Encore".
דיסקוגרפיה

2003 - Vanilla Ninja
2004 - Traces of Sadness
2005 - Blue Tattoo
2006 - Love is War
2021 - Encore
דיסקוגרפיה > אלבומי אוסף

2005 - Best Of
פרסים ומועמדויות

| שנה | מועמדות על | אירוע | קטגוריה | תוצאה |
| --- | --- | --- | --- | --- |
| 2006 | ונילה נינג'ה | טקס פרסי ה-MTV האירופאי | האמן הבלטי הטוב ביותר | מועמדות |
הערות שוליים

↑  ג'סטין פטרון, Vanilla Ninja - Estonian girl group sets sights on world domination, בלטיק טיימס, 5 באפריל 2005
| --- | --- |
בקרת זהויות :  GND: 3060742-5  ISNI: 0000 0000 8921 9340  MusicBrainz: 7a50113f-12f9-4e2a-8406-80b26a5ac692  NKC: xx0033691  VIAF: 129996279   WorldCat (עם VIAF): 129996279
זמן מערכת

זמן מערכת במדעי המחשב ובתכנות, מיצג את מושג מעבר הזמן במערכות ממוחשבות. במובן זה הזמן כולל את זמן לוח השנה.
זמן מערכת נמדד על ידי שעון מערכת, שבדרך כלל מיושם על ידי ספירה פשוטה של מספר הפעימות שהתרחשו החל מנקודת זמן שרירותית מסוימת, הקרויה אפוק (אנ'). לדוגמה מערכות יוניקס, ותואמות תקן POSIX, מגדירות את זמן המערכת, הוא זמן יוניקס, כמספר השניות שחלפו מהאפוק של יוניקס, שהתרחש ב-1 בינואר 1970 בשעה 00:00:00, על פי תקן הזמן UT, לא כולל דקות מעוברות. מערכות שמיישמות את ממשק תכנות היישומים של חלונות, בגרסאות 64 ו-32 ביט, כמו  חלונות 9x ו-חלונות NT, מספקות את זמן המערכת הן על ידי SYSTEMTIME המיוצג כערך של -שנה/חודש/יום/שעה/דקה/שנייה/מילישנייה, והן על ידי FILETIME המיוצג כמספר הפעימות של 100 שברירי שנייה, החל מ-1 בינואר 1601 00:00:00 בתקן UT, כפי שחושב על ידי הלוח הגרגוריאני המקדים.
זמן מערכת ניתן להמרה לזמן לוח שנה אנושי,  והדבר מתבצע כדי שיהיה מובן יותר לאדם הממוצע. לדוגמה זמן היוניקס 1,000,000,000 שניות, החל מהאפוק של יוניקס, מומר לזמן לוח השנה, כ-9 בספטמבר 2001 בשעה 01:46:40 (UT).
ספריות של שגרות המטפלות בהמרות שכאלו, מתעסקות גם אם התאמות של אזורי זמן, שעוני קיץ, שניות מעוברות, ובהגדרות המקומיות של המשתמש. ישנן ספריות המבצעות פעולה הפוכה של המרת זמן לוח שנה אנושי לזמן מערכת.
ראו גם

אות שעון
זמן יוניקס
הערות שוליים

↑  stevewhims, System Time - Win32 apps, learn.microsoft.com, ‏2021-01-07 (באנגלית אמריקאית)
↑  stevewhims, File Times - Win32 apps, learn.microsoft.com, ‏2021-01-07 (באנגלית אמריקאית)
↑  Countdown to Unix Time 1,000,000,000, www.epochconverter.com
ערך זה הוא קצרמרבנושא מדעי המחשב ובנושא תוכנה. אתם מוזמנים לתרום לוויקיפדיה ו.
זמן מת

זמן מת של מונה גייגר
בתורת הבקרה, זמן מת הוא עיכוב בין קבלת אות במבוא של מערכת לבין קבלת תגובה במוצא המערכת. להבדיל מזמן תגובה, זמן  נובע מהשהייה של מדידת האות ולא מזמן התגובה של המערכת. השהיית המדידה יכולה לנבוע משיטת המדידה או מתופעות פיזיקליות, למשל זמן התגובה של חיישני טמפרטורה בסיסיים נובע ממשך מעבר החום.
עבור מערכות מדידה המתעדות אירועים בדידים, לדוגמה גלאי חלקיקים, הזמן המת הוא הזמן אחרי כל אירוע שבמהלכו המערכת אינה מסוגלת לתעד אירוע אחר. דוגמה פשוטה לכך היא הזמן העובר בין צילום שתי תמונות במצלמה פשוטה או ברענון תמונת מכ"ם.
זמן מת לרוב אינו רצוי במערכת משום שהוא גורם לעיכוב התגובה וכך עשוי לפגוע בביצועי המערכת.
בנוסף להפחתת יעילות הגילוי, לזמן מת יכולות להיות השפעות אחרות, כגון יצירת פרצות אפשריות בהצפנה קוונטית.
ראו גם

טומוגרפיית פליטת פוזיטרונים
הערות שוליים

↑  W. R. Leo (1994). Techniques for Nuclear and Particle Physics Experiments. Springer. pp. 122–127. ISBN 3-540-57280-5.
↑  Weier, H.;  et al. (2011). "Quantum eavesdropping without interception: an attack exploiting the dead time of single-photon detectors". New Journal of Physics. 13 (7): 073024. arXiv:1101.5289. Bibcode:2011NJPh...13g3024W. doi:10.1088/1367-2630/13/7/073024.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
ז'ואאו פדרו (כדורגלן יליד 2001)

ז'ואאו פדרו ז'ונקיירה ז'סוס (בפורטוגזית: João Pedro Junqueira Jesus; נולד ב-26 בספטמבר 2001 בריבייראו פרטו שבברזיל) הוא כדורגלן ברזילאי המשחק בעמדת החלוץ בקבוצת ברייטון אנד הוב אלביון מהפרמייר ליג.
קריירת מועדונים

ז'ואאו פדרו גדל במחלקת הנוער של פלומיננסה. הוא ערך 29 הופעות ליגה במדי הקבוצה הבוגרת של המועדון, בהן הבקיע חמישה שערים.
ב-29 באוקטובר 2019 חתם ז'ואאו פדרו בווטפורד מהפרמייר ליג. לאחר שלוש עונות בקבוצה עם 23 שערים, חתם במאי 2023 בברייטון אנד הוב אלביון מהפרמייר ליג, עליו היא שילמה 30 מיליון אירו. הוא כבש שער בכורה בהופעת הבכורה בקבוצה, בניצחון 1–4 על לוטון טאון במחזור הפתיחה של עונת 2023/2024.
קריירה בינלאומית

ב-6 בנובמבר 2023 קיבל פדרו זימון בכורה לנבחרת ברזיל, וב-16 בנובמבר עלה כמחליף במשחק הנבחרת מול קולומביה, משחק שבו ברזיל הפסידה 2-1.
הערות שוליים

↑  Watford teenager Joao Pedro granted work permit year after signing באתר BBC, ‏ 29 באוקטובר 2019 (באנגלית)
זכויות נשים בקוריאה הצפונית

קבוצת נשים בקוריאה הצפונית
זכויות הנשים בקוריאה הצפונית השתנו לאורך ההיסטוריה. חלוקת קוריאה (אנ') והרעב ההמוני בקוריאה הצפונית מילאו תפקיד חשוב בעיצוב זכויות הנשים במדינה.
הקשר ההיסטורי

עד ל-1945, בקוריאה הצפונית, לנשים היו מעט מאוד זכויות. הן עסקו בטיפול צאצאי המשפחה. לנשים היו הזדמנויות מועטות להשתתף בחיים החברתיים, הכלכליים או הפוליטיים. בחברה הקוריאנית המסורתית, השכלה אקדמית לא הייתה חשובה לנשים, ורק מעטות קיבלו השכלה אקדמית. במאה ה-19, מיסיונריות נוצריות הקימו בתי ספר לבנות, ואפשרו לצעירות קוריאניות לקבל השכלה מודרנית.
המעמד החברתי ותפקידיהן של נשים השתנו באופן קיצוני לאחר 1945. ב-30 ביולי 1946, העבירו השלטונות מקו רוחב 38 צפון חוק שוויון מיני. חוקת קוריאה הצפונית מ-1972 קבעה כי "נשים מחזיקות במעמד חברתי שווה לגברים". חוקת 1990 קבעה כי המדינה מחויבת ליצור תנאים שונים לקידום נשים בחברה. באופן עקרוני, החוק הצפון קוריאני תומך בשוויון מיני.
עם זאת, זכויות נשים אינן מבוצעות במלואן. אף על פי שהמשטר של קים ג'ונג-און הביא לנשים השתתפות שווה יותר בכוח העבודה מחוץ לבית ולגישה רבה יותר לחינוך, נשים המשיכו להיחשב נחותות מגברים. חלק מההיבטים של תוכניות הלימודים בין בתי הספר לבנים לבתי הספר לבנות שונים, כאשר בבתי הספר לבנים יש דגש על חינוך גופני, כאשר בבתי ספר לבנות יש דגש על כלכלת בית. עם זאת, במערכת האוניברסיטאות של קוריאה הצפונית, רוב הנשים מתמחות ברפואה, ביולוגיה, שפות זרות וספרות.
קוריאה הצפונית נותרה חברה פטריארכלית ביותר, ותפקידן של הנשים במישור המשפחתי ובמרחב הציבורי השתנה מספר פעמים מסוף מלחמת העולם השנייה ועד היום. לאחר המלחמה, נשים השתתפו בכלכלה הסוציאליסטית, ומילאו תפקיד מרכזי בשיקום המדינה. עם זאת, ככל שהכלכלה השתפרה, נשים היו פחות נחוצות בכוח העבודה, ולכן התפתח מהלך להעביר נשים לבצע תפקידים מסורתיים יותר.
עובדי מדינה ומשפחותיהם בקוריאה הצפונית יכלו להתקיים מהמנות שקיבלו מהמדינה, אך במהלך הרעב הצפון-קוריאני בשנות ה-90 של המאה ה-20, המשפחות נאלצו לחפש תמיכה כספית במקום אחר. הממשלה חסרת המזומנים מסתמכת, במידה רבה, על העבודה החופשית שהיא מקבלת מגברים, וסביר להניח שהנוהג הזה לא יופסק בזמן הקרוב.
המעורבות הנוכחית של נשים בשוק העבודה איננה ודאית, בעיקר בשל הכלכלה האפורה הבלתי מוסדרת בשוק, שגדלה מאז הרעב. על פי הארגון Human Rights Watch, נשים חשופות לאלימות מינית ולניצול מיני, ו-"יישום הכללים והתקנות על פעולות השוק הן שרירותיות ופקידי ממשלה יכולים לדרוש שוחד ולהטריד מינית ולכפות נשים ללא כל עונש".
אלימות נגד נשים

אפילו במעמדות הנמוכות ביותר של הסונגבון, שיטת מעמד שמיוחסת לקוריאה הצפונית, נשים מתמודדות עם פעולות איבה ייחודיות, בעיקר בשל הגעתן לזנות ולשימוש בסמים, ואפילו סיכון בהתעללות מינית או בסחר מיני.
זנות בקוריאה הצפונית

הרעב הצפון-קוריאני בשנות ה-90 של המאה ה-20 שינה את החברה הצפון-קוריאנית באופן עמוק. במהלך ואחרי הרעב, מיליוני צפון-קוריאנים היו צריכים לשרוד בכוחות עצמם. עבור אלפי נשים צפון-קוריאניות, זנות הייתה אסטרטגיית ההישרדות האחרונה שיכלו לעשות.
בסוף הרעב הצפון-קוריאני, הסחר המיני היה נפוץ בקוריאה הצפונית. הזנות בקוריאה הצפונית נהייתה מאורגנת יותר ודורסנית יותר.
ב-2008, הואשמו מספר בכירים בשלטון בהגנה על בית בושת בהמהונג. ב-2009, נעצר מנהל פונדק בהייסאן (אנ') על ידי המשטרה, בגין סרסרות של נשים ונערות, חלקן באמצע שנות העשרה לחייהן. "רפורמת" המטבע של קוריאה הצפונית מ-2009 גרמה ליותר נשים להגיע לזנות. ב-2010, בית בושת בצ'ונגג'ין אורגן על ידי זוג מנהלים שהתאימו בין לקוחות, לעיתים קרובות חיילים, לעובדי מין, לעיתים קרובות סטודנטיות באוניברסיטה ונשים שתלויות בסמים. ב-2014, מנהל מפעל צפון-קוריאני בסין הואשם בסרסרות של עובדות במפעל.
לא ניתן לדעת האם הממשל בקוריאה הצפונית מקבל או דוחה סחר מיני במדינה. באופן עקרוני יותר, בחברה שבה פקידים הם החוק, שבה האכיפה היא שרירותית, ובה המדינה מרוויחה מסחר לפחות בעקיפין, לא ניתן להבחין בין שחיתות למדיניות קיימת. העיתון Daily NK דיווח שזנות מנוהלת יותר ויותר על ידי אנשי עסקים בעלי קשרים טובים בקוריאה הצפונית, ומוגנת על ידי הפקידים שהם קשורים אליהם.
עריק צפון-קוריאני אמר לחבר האספה הלאומית של קוריאה הדרומית, הא טא-קיונג (אנ'), שבעיר שהוא גדל היו 500 זונות מתוך 400,000 איש שגרו בעיר.
ראו גם

זכויות להט"ב בקוריאה הצפונית
הערות שוליים

1 2 3  "North Korea - The Role of Women". countrystudies.us. ארכיון מ-2016-11-03. נבדק ב-2016-11-15.
↑  News, Je Son Lee for NK; network, part of the North Korea (14 בפברואר 2015). "Ask a North Korean: are women treated equally in your society?". the Guardian. ארכיון מ-2021-06-21. נבדק ב-2021-11-01. {{cite web}}:  (עזרה)
1 2  "North Korea: Kim Il-Sung's Birthday No Celebration for Women". 13 באפריל 2017. ארכיון מ-2021-01-14. נבדק ב-2021-11-01. {{cite web}}:  (עזרה)
↑  "North Korea's War on Women". Weekly Standard. 2015-04-27. ארכיון מ-2016-08-14. נבדק ב-2016-11-15.
1 2 3 4  "In North Korea, prostitution used to be a survival strategy. Now, it's just another racket". freekorea.us. 3 באוגוסט 2015. ארכיון מ-2016-11-18. נבדק ב-2016-11-17. {{cite web}}:  (עזרה)
↑  "Does North Korea have sex trade and drug problem?". The Korea Observer (באנגלית אמריקאית). 2015-02-04. ארכיון מ-2016-11-23. נבדק ב-2016-11-22.
זמן סיבוב עצמי

זמן סיבוב עצמי של גוף אסטרונומי הוא משך הזמן בו הגוף משלים סיבוב שלם סביב ציר הסיבוב שלו.